Shtëpia shkollë e familjes Hërtica

Shtëpia shkollë e Familjes Hertica është një shtëpi private e cila ndodhet në Prishtinë. Kjo shtëpi gjatë viteve '90 ka shërbyer si objekt shkollor për organizimin e procesit edukativ dhe arsimor. Shtëpia e familjes Hërtica u shndërrua në një hapësirë për qëndresë paqësore në vitin 1990, kohë në të cilin priti qindra nxënës e mësimdhënës brenda hapësirave të saj.https://manifesta14.org/sq/venue/shtepia-shkolle-e-familjes-hertica/

 Vështrim 
Në fillim të viteve 1990 nxënësit, mësimdhënësit dhe studentët kosovarë u përjashtuan nga objekte shkollore dhe nuk u lejohej hyrja në institucione arsimore. Alternativa, e cila i lejonte të rinjtë të vazhdonin shkollimin, ishte përdorimi i shtëpive dhe banesave private që u shndërruan në hapësira arsimore.
Kështu kosovarët krijuan dhe mbajtën gjallë një sistem arsimor paralel pa patur ndërtesa të mirëfillta, libra apo mjete shkollore përgjatë vitete 90-të.

Në vitin 1990, Mehmet Aliu-Hertica u ofroi shtëpinë e tij tre katëshe nxënësve dhe stafit të Gjimnazit Sami Frashëri në mënyrë që ata të vazhdonin shkollimin e shumë të rinjve. Shtëpia funksionoi si shkollë prej 1900-tës deri më 1998 duke mbajtur ndërrime të shumta klasash çdo 30 minuta nga mëngjesi deri në mbrëmje.

Në fillim të vitit shkollor 1990/1991 Mehmet Aliu-Hertica ishte një javë larg nga vendosja për banim në shtëpinë e re bashkë me familjen e tij, kur atë e pyetën nëse profesorët e Gjimnazit “Sami Frashëri” mund të mbanin një takim aty pasi nuk kishin ku tjetër të shkonin. Meqenëse, legjislacioni i regjimit të Millosheviqit e bëri gjuhën serbe gjuhë zyrtare të Kosovës dhe i largoi të gjithë shqiptarët nga shërbimi publik në vitet 1990, shqiptarët u përjashtuan gjithashtu edhe nga shkollat. Deri në shkurt të vitit 1992, shqiptarët krijuan të ashtuquajturin sistem paralel të arsimit të organizuar kryesisht në shtëpi private. Shtëpia e re e familjes Hertica u bë Gjimnazi “Sami Frashëri” ku mësimi zhvillohej në tri ndërrime. “Më nuk mund ta imagjinoja të jetoja në atë shtëpi”, thot zoti Aliu-Hertica, “edhe nëse studentët do të largoheshin një ditë.” Kjo përvojë kolektive kishte ndryshuar në mënyrë të pakthyeshme nocionin e shtëpisë. Shtëpia e familjes Hertica ishte djegur nga ushtria e regjimit të Millosheviqit gjatë luftës së Kosovës në vitin 1999.https://oralhistorykosovo.org/sq/points_of_interests/home-schools-hertica-family-house-2/

 Shih edhe 
 Arsimi në Kosovë në vitet '90
 Shtëpitë shkolla në Kosovë në vitet '90

 Referime 

Kategoria:Vitet 1990 në Kosovë
Kategoria:Ndërtesa dhe struktura në Prishtinë
Kategoria:Shkolla në Prishtinë